సర్వేపల్లి రాధాకృష్ణన్
సర్వేపల్లి రాధాకృష్ణన్ 5-9-1888న మద్రాసుకు ఈశాన్యంగా 64 కి.మీల దూరమున ఉన్న తిరుత్తణిలో సర్వేపల్లి వీరస్వామి, సీతమ్మ దంపతులకు జన్మించాడు. వీరాస్వామి ఒక జమీందారీలో తహసిల్దార్. వారి మాతృభాష తెలుగు. సర్వేపల్లి బాల్యము మరియు విద్యాభ్యాసము ఎక్కువగా తిరుత్తణి మరియు తిరుపతిలోనే గడిచిపోయాయి. ప్రాథమిక విద్య తిరుత్తణిలో సాగింది. తిరుపతి, నెల్లూరు, మద్రాసు క్రిస్టియన్ కాలేజీ మున్నగుచోట్ల చదివి ఎం.ఏ పట్టా పొందాడు. బాల్యం నుండి అసాధారణమైన తెలివితేటలు కలవాడాయాన. 
1906లో 18 సంవత్సరాల చిరుప్రాయంలో శివకామమ్మతో వివాహము జరిగింది. వీరికి ఐదుగురు కూతుళ్ళు, ఒక కుమారుడు కలిగారు.
రాళ్ళ పల్లి అచ్యుతరామయ్య
ఆయన కృష్ణా జిల్లా కు చెందిన మచిలీపట్నంలో రాళ్ళపల్లి వెంకటరామయ్య, సత్యనారాయణమ్మ దంపతులకు ఆగస్టు 10, 1963 న జన్మించారు. ఆయన చిన్నవయస్సులో తండ్రి మరణించినందువల్ల వారి మామయ్య రాళ్ళపల్లి రంగయ్య గారి వద్ద పెరిగారు. ఆయన 1935 లో విశాఖపట్నం లోని ఆంధ్రా మెడికల్ కళాశాల లో గ్రాడ్యుయేషన్ పూర్తిచేసారు. ఆయన ప్రసిద్ధ వైద్యునిగా ఖ్యాతి పొందారు. అహర్నిశలు పేదలకొరకు తన సేవలనందించారు. ఆయన ఆల్ ఇండియా మెడికల్ అసోసియేషన్ లో క్రియాశీల సభ్యునిగా ఉన్నారు. వైద్య వృత్తికి సంబంధించి ఆయన అంకిత భావంతో అందించిన సేవలు మచిలీపట్నం చుట్టుపక్కల ప్రజల ఆరోగ్య సంరక్షణ కొరకు ఆయన చేసిన కృషి ఆయన గ్రామీణ పేద ప్రజల మనసులలో ప్రత్యేక స్థానం పొందేలా చేసింది.